[Jannie en Mariana bly (2010) in Outjo. Hy werk by 'n konstruksiemaatskappy en hulle het hulle eie ys-besigheid.]
[Anton het geboer op die plaas Eureka in die distrik Caledon. Hy het tragies gesterf toe die trekker op hom geval het toe hy werk gedoen het op die skoolterrein van die Hoërskool Overberg waar sy seun hoofseun was.]
[Bappie het in 1914 ’n “Third Class Teachers’ Certificate (Senior)” verwerf. Na haar man se dood het sy vir baie jare ’n losieshuis in Ceres bedryf en haar dogter Hanna versorg wat weens spierdistrofie in ’n rystoel was. Sy het glo die lekkerste melktert ooit gebak.]
[Susan het in 1939 ’n Primêre Onderwyssertifikaat en in 1940 die Hoër Primêre Onderwyssertifikaat in Naaldwerk aan die Paarlse Opleidingskollege behaal. Sy woon (2008) op Hermanus waar sy op 88-jarige ouderdom steeds 80% vir haar breiwerk, veral pragtige poppe, by die VLV kry.]
[Hanna het aan spierdistrofie gely. Sy was nooit getroud nie en het baie jare in ’n rolstoel deurgebring. Sy het pragtige borduurwerk gedoen en almal wat sy ontmoet het, moes hulle name in haar verjaarsdagboekie skryf.]
[Sonica het aan die Hoërskool Stellenberg gematrikuleer, het 'n diploma in bemarking en entrepreneurskap verwerf en het 'n CAD-kursus voltooi. Sy werk as CAD-tekenaar by Aurecon in Kaapstad.]